**I. ДАНЪЧЕН КРЕДИТ – чл. 68, ал. 1 от ЗДДС**

Данъчен кредит е сумата на данъка, която регистрираното лице има право да приспадне от данъчните си задължения по ЗДДС за:

1. получени от него стоки или услуги по облагаема доставка;

2. извършено от него плащане, преди да е възникнало данъчното събитие за облагаема доставка;

3. осъществен от него внос;

4. изискуемия от него данък като платец по глава осма.

**Правото на приспадане на данъчен кредит по правило възниква, когото подлежащият на приспадане данък стане изискуем. За особените случаи виж фиш VII.5.**

**II. УСЛОВИЯ ЗА ПРАВОТО НА ПРИСПАДАНЕ НА ДАНЪЧЕН КРЕДИТ**

**Чл. 68 от ЗДДС**

**Основен принцип**

Само данъкът, начислен за получени от лицето стоки или услуги по **облагаема доставка** може да бъде приспаднат от данъка, който е изискуем от лицето

**Чл. 69 от ЗДДС**

**Условия относно предназначението на стоките и услугите**

Стоките или услугите трябва да бъдат :

- използвани за целите на облагаемата дейност (изцяло или частично);

- необходими за облагаемата дейност.

Виж фиш VII.2

**Чл. 71 от ЗДДС**

**Условия относно наличието на документи**

**Необходимо е:**

- лицето да притежава данъчен документ, в който данъкът да е посочен на отделен ред, или

- лицето да притежава митнически документ или друг документ за внос, издаден или заверен от митническата администрация, където лицето е посочено като получател или вносител и посочващ сумата на дължимия данък или даващ възможност за изчисляването на тази сума и данъкът е внесен по реда на чл. 90, ал. 1 от ЗДДС (чл. 71, т. 3 от ЗДДС и чл. 56 от ППЗДДС) (виж становище на изпълнителния директор на НАП с изх. № 91-00-58/12.02.2009 г.), или

- лицето да притежава административен акт, издаден от митнически орган (чл. 56а от ППЗДДС) (виж горепосоченото становище), или

- лицето да притежава митнически документ за внос, в който е посочено като вносител, издало е протокол за начисляване на данъка, посочило е протокола в дневника за продажби и е включило размера на данъка при определяне на резултата за съответния данъчен период в справка-декларацията за този данъчен период – в случаите, когато има разрешение да прилага специалния ред за начисляване на данъка при внос във връзка с реализирането на инвестиционен проект по чл. 166 от ЗДДС, както и в случаите, когато не се е снабдило с документите, удостоверяващи извършването на вътреобщностна доставка (чл. 71, т. 4 от ЗДДС, доп., ДВ, бр. 98 от 2018 г.), или

- лицето притежава митнически документ за внос, в който е посочено като вносител, издало е протокол, в който е начислило данъка за данъчния период, през който е възникнало данъчното събитие по чл. 54 от ЗДДС, върху данъчна основа, определена по реда на чл. 55 от ЗДДС, посочило е митническия документ за внос и е отразило размера на данъка в дневника за продажбите за съответния данъчен период и е включило размера на данъка при определяне на резултата в справка-декларацията за този данъчен период – в случаите, когато лицето отговаря на условията за отложено начисляване на данъка при внос по чл. 167а от ЗДДС (чл. 71, т. 10 – нова, ДВ, бр. 98 от 2018 г., в сила от 01.07.2019 г.), или

- лицето да е издало протокол и данъкът да е самоначислен в случаите, когато данъкът е изискуем от получателя, като платец по чл. 82 от ЗДДС; В случаите на доставки на златни материали или полуготови продукти с чистота 325 хилядни или повече; доставки, свързани с инвестиционно злато, за които доставчикът е упражнил правото доставката да бъде облагаема, и в издадената фактура е посочено, че данъкът ще бъде начислен от получателя; при доставките на стоки и услуги, посочени в приложение № 2 от ЗДДС, когато доставчикът е данъчно задължено лице, получателят трябва да притежава и данъчен документ, съставен в съответствие с изискванията на чл. 114 и 115 от ЗДДС, в който е посочено съответното основание за неначисляване на данък, или

- лицето да притежава документ , който отговаря на изискванията на чл. 114 от ЗДДС, издало е протокол по чл. 117 от ЗДДС и е спазило изискванията на чл. 86 от ЗДДС – в случаите на вътреобщностно придобиване, или

- притежава документ по чл. 131, ал. 1, т. 2 от ЗДДС в случаите на публична продан, или

- притежава документите, определени в ППЗДДС в случаите на правоприемство по чл. 10 от ЗДДС, или

Виж Фиш VII.3 и VII.4

**Необходимо е:**

- (нова – ДВ, бр. 101 от 2013 г., в сила от 01.01.2014 г.) притежава данъчен документ и документ за извършеното плащане по банков път, включително чрез кредитен превод, директен дебит или наличен паричен превод, извършен чрез доставчик на платежна услуга по смисъла на [Закона за платежните услуги и платежните системи](http://ro30ciela/Dispatcher.aspx?Destination=Document&Method=OpenRef&Idref=271454&Category=normi&lang=bg-BG), или чрез пощенски паричен превод, извършен чрез лицензиран пощенски оператор за извършване на пощенски парични преводи по смисъла на [Закона за пощенските услуги](http://ro30ciela/Dispatcher.aspx?Destination=Document&Method=OpenRef&Idref=271455&Category=normi&lang=bg-BG), и протокол по [чл. 151в, ал. 8](javascript:;) от ЗДДС – за доставки, при които доставчикът прилага глава седемнадесета "а“ от ЗДДС;

- (нова – ДВ, бр. 101 от 2013 г., в сила от 01.01.2014 г.) притежава данъчен документ и документ за извършеното плащане по банков път, включително чрез кредитен превод, директен дебит или наличен паричен превод, извършен чрез доставчик на платежна услуга по смисъла на [Закона за платежните услуги и платежните системи](http://ro30ciela/Dispatcher.aspx?Destination=Document&Method=OpenRef&Idref=271457&Category=normi&lang=bg-BG), или чрез пощенски паричен превод, извършен чрез лицензиран пощенски оператор за извършване на пощенски парични преводи по смисъла на [Закона за пощенските услуги](http://ro30ciela/Dispatcher.aspx?Destination=Document&Method=OpenRef&Idref=271458&Category=normi&lang=bg-BG), и е издало протокол по [чл. 151г, ал. 8](javascript:;) от ЗДДС – за доставки, при които доставчикът не прилага глава седемнадесета "а" от ЗДДС.

**Условия относно сроковете за упражняване на правото на ДК**

**Чл. 72 от ЗДДС**

правото на приспадане на данъчния кредит трябва да бъде упражнено през данъчния период на възникване на това право на приспадане, или в един от следващите 12 данъчни периода

Виж Фиш VII.5

**ЗА ДА МОЖЕ ДА СЕ ПОЛЗВА ПРАВОТО НА ДАНЪЧЕН КРЕДИТ, ТО НЕ ТРЯБВА ДА БЪДЕ ИЗКЛЮЧЕНО КАТО ТАКОВА ОТ СПЕЦИАЛНА РАЗПОРЕДБА, ПРЕДВИДЕНА В ЗАКОНА – чл. 70 от ЗДДС Виж Фиш VII.6**